Մարոն, իր սենյակի պատշգամբի բազրիքին հենված, հիանում էր հազարավոր լույսերով զարդարված այգով, որոնք վառել էր արևը նախորդ գիշեր տեղացած հորդառատ անձրևից հետո ծառերի տերևներում մնացած կաթիլներում և ջրափոսերում։ Ձմեռն Այնթապում մեղմ էր ու անձրևոտ, իսկ հարավարևմտյան քամին երբեմն Միջերկրական ծովից զովություն էր բերում։ Մարոյին թվում էր, որ այդ քամին ծովի բույրն էր բերում, որը սրում էր Մարոյի մեկնելու ցանկությունը։